Esküvőszervezés Pécs környékén, www.eskuvoorszag.hu: február 2012
Milyen egy igazi menyasszony?
Nem titkolom, van egy 4 éves kislányunk. Ízig vérig nő, és Ő aztán elmondhatja, hogy már kislánykora óta az esküvőjéről álmodik… Hiába na, ebbe a közegbe került, ebben nő fel, azt látja, hogy a szülei folyamatosan „buliznak”, esküvőkre járnak.
Csodálja a menyasszonyi ruhákat, pörgős szoknyákat kell ráadni és úgy akar táncolni, mint a menyasszonyok.
Mindezt azért írtam, hogy picit a lelkébe lássatok.
Történt egyszer, hogy 2 percre össze kellett fussak egy menyasszonnyal, akinek oda kellett adnom néhány papírt. Jött velem a lánykám is. Miután eljöttünk a menyasszonytól, lánykám nagy csalódottan megszólal:
- Milyen menyasszony volt ő? Nem is volt igazi menyasszony!
- Nincsen rajta nagy fehér ruha!!!!
S végül is igaza van egy bizonyos logika szerint…
A menyasszony a hétköznapokon is járjon menyasszonyi ruhában… :)
Bejegyezte: EsküvőOrszág esküvőszervezés, Pécs, www.eskuvoorszag.hu dátum: 15:36 1 megjegyzés:
Természetközeli, lila-zöld esküvő
Bevallom, a természetjárás, a természet csodálata és tisztelete mindig is közel állt hozzám. Ezért is külön örültem annak az esküvőnek, amikor a pár egy Pécs környéki természetközeli helyen tartotta az esküvőjét és kért meg, hogy segítsek a részletek kidolgozásában. Folyamatosan konzultáltunk a menyasszonnyal, akik Pesten élnek, így gyors és könnyebb volt a kommunikáció a távolság ellenére is. Nagyon hamar egy hullámhosszra kerültünk és dolgoztuk ki a részleteket.
A polgári szertartás helyszíne is a természet ölén, egy filagória alatt volt.
És ilyen volt a főasztaldísz, ami a szertartás után az anyakönyvvezető asztalról a fiatal pár elé került:
A menyasszonyi csokor fő színe is a lila-zöld lett, akárcsak a főasztaldíszé.
Az asztaldísz az alábbiból tevődött össze: egy nagyobb rönkszeleten középen elhelyezett krém gyertya, ízlésesen körbepakolva lila és zöld gyümölcsökkel, szőlővel, szilvával, almával, körtével... Így megvalósult a desszert is azoknak, akik nem az édes süteményekre vágytak a vacsora után, és szép, a környezetbe illő is lett. No de beszéljenek a fotók magukért.
A menyasszony hajába pedig lila drótra rögzített élő virágok kerültek.
Bejegyezte: EsküvőOrszág esküvőszervezés, Pécs, www.eskuvoorszag.hu dátum: 21:19 Nincsenek megjegyzések:
Címkék: lila-zöld esküvő, őszi esküvő